CONVOCATORIA PARA A PROVISIÓN DE DÚAS PRAZAS DE PERSOAL
ADMINISTRACIÓN LOCAL — Municipal — Fornelos de Montes (Persoal, oposicións, 10/12/2018)

A xunta de goberno local, en sesión celebrada o día 29 de novembro de 2018, adoptou o seguinte acordo: “Visto o expediente instruído, no que se contén a documentación pertinente que pon de manifesto a necesidade de proceder á realización da convocatoria de dúas prazas vacantes previstas na Oferta de Emprego Público de 2018 co seguinte detalle: Vista a normativa aplicable, Lei 39/2015, de 1 de outubro, do Procedemento Administrativo Común das Administracións Públicas; Lei 40/2015, de 1 de outubro, de Réxime Xurídico do Sector Público; Real Decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público; Lei 7/1985, de 2 de abril, reguladora das Bases do Réxime Local; Lei 5/1997, de 22 de xullo, de Administración Local de Galicia; Lei 30/1984, de 2 de agosto, de Medidas para a Reforma da Función Pública; Real Decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local; Real Decreto 896/1991, de 7 de xuño, polo que se establecen as regras básicas e os programas mínimos a que debe de axustarse o procedemento de selección dos funcionarios de Administración Local; Lei 2/2015, de 29 de abril, de emprego público de Galicia.; Real Decreto 364/1995, de 10 de marzo, polo que se aproba o Regulamento Xeral de Ingreso do Estado e de Provisión de postos de traballo e Promoción Profesional dos Funcionarios Civís da Administración Xeral do Estado, e demais disposicións legais de aplicación. No uso da delegación efectuada pola Alcaldía das facultades atribuídas polos artigos 21.1 g) e 21.3 da Lei reguladora das bases de réxime local citada, acórdase aprobar a presente convocatoria do proceso selectivo para cubrir dúas prazas incluídas no cadro de persoal no Concello de Fornelos, que se rexera polas seguintes: A presente convocatoria ten por obxecto cubrir as prazas que de seguido se indican, incluídas na oferta de emprego público do Concello de Fornelos de Montes de 2018: Para o non previsto expresamente nestas bases estarase ao disposto na Lei 39/2015, de 1 de outubro, do Procedemento Administrativo Común das Administracións Públicas; Lei 40/2015, de 1 de outubro, de Réxime Xurídico do Sector Público; Real Decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público; Lei 7/1985, de 2 de abril, reguladora das Bases do Réxime Local; Lei 5/1997, de 22 de xullo, de Administración Local de Galicia; Lei 30/1984, de 2 de agosto, de Medidas para a Reforma da Función Pública; Real Decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local; Real Decreto 896/1991, de 7 de xuño, polo que se establecen as regras básicas e os programas mínimos a que debe de axustarse o procedemento de selección dos funcionarios de Administración Local; Lei 2/2015, de 29 de abril, de emprego público de Galicia.; Real Decreto 364/1995, de 10 de marzo, polo que se aproba o Regulamento Xeral de Ingreso do Estado e de Provisión de postos de traballo e Promoción Profesional dos Funcionarios Civís da Administración Xeral do Estado, e demais disposicións legais de aplicación. A denominación e características relaciónanse nas convocatorias específicas correspondentes. O sistema de selección para ingresar nas prazas convocadas determínase nas bases específicas.1) Con carácter xeral, para seren admitidos/as na realización das probas selectivas os/as aspirantes deberán reunir os seguintes requisitos, sen prexuízo dos que establezan as respectivas bases específicas de ingreso: a) Ter a nacionalidade española, sen prexuízo do disposto no artigo 57 do texto refundido do Estatuto Básico do Empregado Público. b) Posuír a capacidade funcional para o desenvolvemento das tarefas propias da subescala á que se aspira. c) Ter cumpridos os 16 anos e non exceder, no seu caso, da idade máxima de xubilación forzosa. d) Non ter sido separado, mediante expediente disciplinario, do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desenvolvían no caso do persoal laboral no que houbera sido separado ou inhabilitado. No caso de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ó emprego público. e) Non estar comprendido en ningunha das causas de incompatibilidade sinaladas na lexislación vixente. f) Estar en posesión ou en condicións de obter o título académico esixido nas bases específicas na data en que remate o prazo de presentación de instancias. No caso de titulacións obtidas no estranxeiro deberase ter a credencial que acredite a súa homologación. g) Non ter enfermidade ou defecto físico ou psíquico que impida ou sexa incompatible co normal desempeño das funcións ou tarefas correspondentes á praza á que se opta. As persoas con algunha discapacidade deberán facelo constar na súa solicitude, sinalando se precisan de adaptación para realizar as probas.(A condición de discapacidade e a súa compatibilidade acreditásense con certificación da Consellería de Traballo e Benestar.) h) Ter ingresado na conta de Abanca núm. ES59 2080 5033 1330 4000 2008 a cantidade de 50 euros en concepto de dereitos de exame. i) Cumprir os demais requisitos esixidos para o ingreso nas bases específicas.2) Os requisitos enumerados con anterioridade deberán posuírse o día de remate do prazo de presentación de solicitudes. Unha vez aprobadas as presentes bases, procederase á súa publicación no taboleiro de edictos do concello, íntegra no Boletín Oficial da Provincia de Pontevedra (BOP) e extracto no Diario Oficial de Galicia (DOG). Publicarase, así mesmo no BOE, abríndose o prazo de presentación de instancias durante 20 días naturais dende esta última publicación. As solicitudes dirixiranse á Alcaldía do Concello de Fornelos de Montes, e se presentarán no Rexistro de entrada deste concello no prazo indicado. Así mesmo, as instancias poderán presentarse en calquera das formas determinadas na Lei 39/2015, de 1 de outubro, do procedemento administrativo común das Administracións Públicas. As persoas que desexen tomar parte nas probas selectivas convocadas deberán facelo constar mediante unha instancia dirixida ó Sr. Alcalde-Presidente do Concello de Fornelos de Montes, de acordo cos modelos que se facilitarán no Concello e que figuran como Anexos das presentes Bases. Á solicitude deberase achegar a seguinte documentación: Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. Dita resolución publicarase no taboleiro de edictos do concello e no BOP, sinalándose un prazo de dez días para a súa subsanación. Non caso de que non houbera ningún/ha excluído/a a lista de admitidos aprobarase con carácter definitivo, publicándose, así mesmo, polos medios citados. Segundo o disposto no artigo 2 do Real Decreto 2271/2004, de 3 de decembro, polo que se regula o acceso ao emprego público das persoas con discapacidade, as convocatorias de probas selectivas correspondentes deberán incluír a reserva dunha cota non inferior ao 5% das prazas vacantes para ser cubertas entre persoas cun grao de minusvalía igual ou superior ó 33%. O artigo 59 do texto refundido do Estatuto Básico do Empregado Público eleva dita porcentaxe ao 7%. Non procede neste suposto reservar unha porcentaxe das prazas para persoas con minusvalía por non ser posible chegar a unha unidade con esa porcentaxe. De tódolos xeitos, no suposto de que se posúa algunha discapacidade igual ou superior ó 33%, farase constar na solicitude de participación desta convocatoria, achegando declaración expresa dos interesados de que reúnen o grao de discapacidade, acreditado mediante o certificado expedido polos órganos competentes do Ministerio de Traballo e Asuntos Sociais ou da Comunidade Autónoma. Igualmente, haberá de acreditarse mediante certificado expedido ao efecto polos órganos competentes do Ministerio de Traballo e Asuntos Sociais ou, se é o caso, da Comunidade Autónoma, a compatibilidade do grao de discapacidade co posto de traballo ao que se solicita concorrer. En todo caso, para o desenvolvemento do proceso con tódalas garantías do dereito de acceso á función pública en condicións de igualdade, haberá que aterse á Lei 53/2003, de 10 de decembro, sobre emprego público de discapacitados e ao Real Decreto 2271/2004, do 3 de decembro, polo que se regula o acceso ao emprego público e a provisión de postos de traballo das persoas con discapacidade, así como outra normativa concordante vixente. Os/as aspirantes quedan vencellados/as aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. Os/as aspirantes, para poder participar nas probas selectivas convocadas, deberán aboar en concepto de dereitos de exame 50,00 €, que se ingresarán na conta 2080 5033 13 3040002008 do concello. No xustificante de aboamento, que se deberá achegar á solicitude de participación no proceso selectivo, deberase facer constar o nome e apelidos do aspirante así como a praza á que opta. Os dereitos de exame seranlles reintegrados, a petición dos interesados, aos aspirantes que fosen excluídos definitivamente da listaxe de admitidos. En ningún caso a mera presentación e o pagamento dos dereitos de exame suporá substituír o trámite de presentación en tempo e forma da solicitude. En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base CINCO. Finalizado o prazo dos vinte días naturais fixado para presentar as solicitudes, o Concello ditará resolución, declarando aprobada a lista de admitidos/as e excluídos/as, con especificación, no seu caso, dos motivos de exclusión, que se publicará no Boletín Oficial da Provincia e no taboleiro de anuncios do Concello. Os/as aspirantes excluídos/as disporán dun prazo de dez días, contados a partir do seguinte ao da publicación da resolución, para poder emendar, no seu caso, o defecto que motivase a exclusión. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva no Boletín Oficial da Provincia e no taboleiro de anuncios. O feito de figurar incluído/a na relación de admitidos/as non prexulga que se lles recoñeza aos interesados/as posuír os requisitos esixidos no procedemento selectivo convocado, que deberán ser xustificados documentalmente no suposto de que os/ás aspirantes admitidos/as superen as probas selectivas. Os/as membros do tribunal cualificador de cada unha das distintas probas selectivas convocadas serán designados/as polo alcalde segundo o disposto no art.4, parágrafos e) e f) do Real decreto 896/91, do 7 de xuño, e art.60 do texto refundido do, do estatuto básico do empregado público. O tribunal cualificador estará integrado por cinco membros titulares e cinco suplentes, senda a súa composición a seguinte: presidente, secretario e tres vogais. Tódolos/as vocais deberán posuír a titulación ou especialización igual ou superior á esixida para o acceso á praza convocada. A abstención e recusación dos membros do Tribunal formularanse de conformidade co artigo 23 e 24 da Lei 40/2015, de 1 de outubro, de réxime xurídico do sector público. Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros e se tenderá á paridade entre muller e home. O tribunal non se poderá constituír nin actuar sen a asistencia de, polo menos, tres dos seus membros, titulares ou suplentes, indistintamente, e resultando, en todo caso, imprescindible a asistencia do presidente e do secretario. Tódolos membros do Tribunal teñen voz e voto. As decisións adoptaranse por maioría de votos dos membros asistentes, resolvendo en caso de empate o voto de calidade do presidente. O persoal de elección ou de designación política, os funcionarios interinos e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. O tribunal poderá dispoñer a incorporación de técnicos asesores, con voz e sen voto, para todas ou algunhas das probas que así o requiran. Estes colaborarán co órgano encargado da selección exclusivamente cando sexa necesario, por mor de temas técnicos. A determinación concreta dos membros do Tribunal, así como dos seus suplentes, farase pública no BOP, xunto coa listaxe definitiva de admitidos e a data, lugar e hora do primeiro exercicio. O procedemento de selección consistirán en probas de coñecementos xerais ou específicos teóricos e prácticos. Os exercicios que terán que realizar os/as aspirantes determínanse e descríbense nas bases específicas.1.—A data e mais a hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas e, no seu caso, para comprobar e cualificar os méritos alegados, previa á fase de oposición, será determinada polo Alcalde mediante resolución, xuntamente coa aprobación da lista definitiva de admitidos/as e a composición do tribunal, que se publicará mediante anuncio no Boletín Oficial da Provincia e no taboleiro de anuncios do Concello ao menos con 15 días naturais de antelación.2.—Os/as aspirantes convocaranse para cada exercicio nun único chamamento, quedando decaídos/as no seu dereito os/as opositores/as que non comparezan a realizalo, salvo os casos debidamente xustificados, que resolverá o tribunal.3.—Os/as aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que cumpra para a práctica daqueles.1.—En calquera momento o tribunal poderá requirir aos/ás opositores/as para que acrediten a súa identidade.2.—A orde de actuación dos/as opositores/as para realizaren aqueles exercicios que non poidan facerse de forma simultánea será pola letra “A”. 3.—Se en calquera momento do proceso selectivo chegase a coñecemento do tribunal que algún/ha dos/as aspirantes non posúe a totalidade dos requisitos esixidos na respectiva convocatoria, previa audiencia do/a interesado/a, deberá propoñerlle ao presidente a súa exclusión indicando as inexactitudes ou falsidades observadas para os efectos procedentes.4.—Concluído cada un dos exercicios da oposición correspondente, o tribunal fará pública, no taboleiro de anuncios do Concello, a relación de aspirantes que o superasen, indicando a puntuación obtida. Os/as opositores non incluídos/as na lista terán a consideración de “non aptos/as”. 5.—A relación de aprobados/as en cada exercicio deberá publicarse no taboleiro de anuncios, polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación cando se trate dun novo exercicio.6.—Desde o momento en que remate un exercicio ata que comece o seguinte deberá transcorrer un prazo mínimo de 48 horas e un máximo de 45 días naturais. Cando un exercicio contemple diferentes probas poderá realizarse no mesmo día.1.—Cada un dos exercicios obrigatorios e eliminatorios da oposición será cualificado do xeito que se indica nas correspondentes bases específicas.2.—A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal ou a determinada de común acordo polo conxunto dos seus membros.1.— No seu caso, na fase de concurso, comprobaranse e cualificaranse os méritos alegados polos/as aspirantes, que deben xustificarse con documentos orixinais ou unha copia autenticada acreditativa daqueles.2.—Nesta fase valoraranse exclusivamente os méritos específicos adecuados ás características da praza de conformidade coas Bases específicas.1.—A cualificación obtida polos/as aspirantes na oposición, resultante da suma das puntuacións outorgadas nos distintos exercicios, engadirase á puntuación obtida na fase de concurso, acadándose así a puntuación final.2.—Determinada a cualificación final dos/as aspirantes o tribunal fará pública a relación de aprobados/as por orde de puntuación final acadada no taboleiro de anuncios do Concello.3.—O tribunal non poderá en ningún caso aprobar nin declarar que superou as probas selectivas un número superior de aspirantes ao das prazas convocadas. Calquera proposta de aprobados que contraveña o establecido anteriormente será nula de pleno dereito.4.—Non obstante, o tribunal, ao cualificar cada un dos exercicios, non terá en conta a limitación anterior, que só se considerará ao formularlle ao Alcalde a proposta coa relación de aprobados/as, na que só se incluirá aquel opositor/a que obtivese a maior puntuación total final, que nunca poderá superar o número de prazas convocadas.5.—No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida no primeiro exercicio e, se isto non fose suficiente, pola puntuación obtida nos sucesivos exercicios ata que o empate se resolva. De persistir o empate este resolverase por sorteo.1.—A relación de aprobados/as, publicada no taboleiro de anuncios, conterá unha advertencia recordándolle ao opositor/a aprobado/a que deberá presentar a documentación sinalada nas bases para xustificar que cumpren os requisitos esixidos para ingresar na función pública local e acceder á praza convocada.2.—O/a aspirante proposto/a achegará, dentro do prazo de 20 días naturais, contados desde a publicación da relación de aprobados/as, os documentos acreditativos de capacidade e mailos requisitos esixidos na convocatoria: 3.—Ante a imposibilidade, debidamente xustificada, de presentar os documentos sinalados, os/as aspirantes poderán acreditar que reúnen as condicións esixidas mediante calquera outro medio de proba admitido en dereito.4.—Quen non presentara a documentación sinalada anteriormente dentro do prazo fixado, agás causa de forza maior, non poderá ser nomeado como persoal do concello nin tampouco se do exame da documentación se deducise que carece dalgúns requisitos. Concluído o proceso selectivo, o/a aspirante aprobado/a, cun número que non poderá exceder en ningún caso ao da praza convocada, será nomeado, segundo corresponda en función da praza convocada, persoal funcionario ou laboral fixo do concello polo Alcalde, unha vez que xustifiquen documentalmente o cumprimento dos requisitos previstos nestas bases para o ingreso. A incorporación ao posto de traballo efectuarase dentro do prazo máximo de 1 mes, contado desde o día seguinte ao da notificación do nomeamento. A adquisición de funcionario de carreira adquirirase polo cumprimento scesivo dos seguintes requisitos: a) Superación do proceso selectivo. b) Nomeamento polo órgano ou autoridade competente, que será publicado no DOG. c) Acto de acatamento da Constitución española, do Estatuto de Autonomía de Galicia e o resto do ordenamento xurídico. d) Toma de posesión da praza dentro do prazo máximo de un mes, contado a partir da publicación do nomeamento. O tribunal queda facultado para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. As bases xerais e específicas da convocatoria e cantos actos administrativos deriven delas e das actuacións do tribunal poderán ser impugnadas nos casos e na forma establecidos pola Lei 39/2015, de 1 de outubro, do Procedemento Administrativo Común das Administracións Públicas. A Administración municipal tamén poderá, no seu caso, revisar as resolucións dos tribunais segundo o previsto na ci¬tada Lei 39/2015, de 1 de outubro. Convócase UNHA praza de traballador/a social, dotada coas retribucións establecidas no orzamento municipal. Establécese o sistema de oposición. Ademais das condicións xerais sinaladas na base cuarta das bases xerais, os/as aspirantes deberán posuír os seguintes requisitos: a) Estar en posesión do título de graduado ou diplomado en traballo social ou equivalente na data na que remate o prazo de admisión de instancias. b) Ser funcionario de carreira do concello de Fornelos de Montes en situación administrativa de servizo activo e acreditar unha antigüidade de cando menos dous anos nunha praza de administrativo no Concello de Fornelos de Montes. A presente convocatoria resolverase polo sistema de oposición por quenda de promoción interna De conformidade co disposto no R. d. 896/1991, o programa da convocatoria consta de 60 temas; non obstante, en base ó previsto no artigo 77 do R. d. 364/1995 de 10 de marzo, os aspirantes a esta praza da quenda de promoción interna están exentos das materias das que teñan acreditados suficientes coñecementos nas probas de ingreso, polo que quedan reducidos aos 30 temas que se indican no Anexo I. En orde a comprobar a idoneidade dos candidatos a realización das probas será obrigatoria e eliminatoria, cualificándose ata un máximo de 10 puntos cada exercicio, sendo eliminados os aspirantes que non alcancen un mínimo de 5 puntos, agás no exame de galego que non será eliminatorio e se cualificará cun máximo de 2 puntos. A puntuación de cada un dos exercidos determinarase calculando a media aritmética das puntuacións outorgadas por cada un dos membros do Tribunal. A puntuación máxima nesta fase será de 22 puntos. Os exercicios da oposición serán os que seguen: Será un exame teórico de carácter obrigatorio e eliminatorio, consistente en contestar un cuestionario tipo test de cincuenta (50) preguntas e respostas alternativas, das que só unha é correcta, relacionadas coas materias que integran o programa que figura como anexo a estas bases e que se desenvolverá nun tempo máximo de noventa minutos. Puntuarase 0,20 puntos por pregunta correctamente acertada, sendo necesario para aprobar obter unha puntuación mínima de cinco (5) puntos. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. De carácter práctico, obrigatorio e eliminatorio, consistira na resolución dun suposto práctico proposto polo tribunal e relacionado coas materias contidas no programa (Anexo I) nun tempo máximo de dúas horas, sendo necesario para aprobar obter unha puntuación mínima de cinco (5) puntos. Neste exercicio valorarase a capacidade de análise e a aplicación dos coñecementos teóricos á resolución dos problemas prácticos presentados. De carácter obrigatorio e non eliminatorio, que se cualificará como apto ou non apto, cun máximo de dous puntos. Consistira na tradución ao galego dun texto en castelán durante un período de 30 minutos. Estará exento da súa realización quen acredite no prazo de presentación da solicitude para participar na oposición que se convoca a posesión do titulo CELGA 4 ou equivalente debidamente homologado polo órgano competente en materia de política lingüística da Xunta de Galicia. que se cualificará cos 2 puntos correspondentes á puntuación máxima. Cando a natureza dos exercicios o permita estes serán anónimos.1.—Marco legal dos servizos sociais na Constitución española, no Estatuto de autonomía de Galicia e na Lei de bases de réxime local 2.—A Lei 13/2008 de servizos sociais de Galicia. Principios xerais. Titulares dos dereitos e dos deberes das persoas en relación cos servizos sociais.3.—A Lei 13/2008, de servizos sociais de Galicia: Catálogo de servizos, equipo profesional dos servizos sociais.4.—Estrutura do sistema de servizos sociais. Servizos sociais comunitarios básicos. Servizos sociais comunitarios específicos. Servizos sociais especializados.5.—Decreto 99/2012, do 16 de marzo, polo que se regulan os servizos sociais comunitarios e o seu financiamento.6.—O Plan concertado.7.—Código deontolóxico do traballo social 8.—O traballo social. Concepto, funcións, niveis de intervención e principios básicos 9.—Lei 10/2013 de 27 de novembro de 2013 de inclusión social de Galicia.10.—A Renda de Integración Social de Galicia. Concepto. Beneficiarios. Obrigas dos beneficiarios.11.—Axudas para situacións de Emerxencia social da lei galega de medidas básicas para a inserción social.12.—Lei 39/2006 de 14 de decembro de promoción da autonomía persoal e atención á dependencia. Disposicións xerais 13.—A dependencia e a súa valoración. Procedemento para o recoñecemento, grados, servizos, prestacións e incompatibilidades. Elaboración do PIA 14.—Procedemento para o recoñecemento da situación de Dependencia nos supostos de Emerxencia Social.15.—Pensións non contributivas. Xubilación e invalidez 16.—A Seguridade Social en España. Evolución e prestacións actuais.17.—Apoio informático en T. S., programas SIUSS e MATIASS, SIGAD, HSUE, RUEPSS, ISU 18.—A teleasistencia domiciliaria 19.—Orde 22 de xaneiro de 2009 Reguladora do servizo de axuda no fogar. Normativa, contidos e financiamento 20.—Instrumentos do traballo Social.21.—Persoas con discapacidade. Valoración e recursos 22.—Maiores. Características, recursos e programas 23.—Lei 3/2011, de 30 de xuño de apoio á familia e a convivencia de Galicia 24.—O acollemento familiar. Obxectivos e Modalidades.25.—Familia e menores. Intervención social en situacións de desprotección infantil 26.—Familia e Infancia: Programas e recursos 27.—Lei orgánica 3/2007, de 22 de marzo, para a igualdade efectiva entre homes e mulleres 28.—Lei 11/2007, do 27 de xullo, galega para a prevención integral da violencia de xénero 29.—Muller. Programa de atención a mulleres vítimas da violencia de xénero en Galicia. Os CIM 30.—Inspección dos Servizos sociais Convócase UNHA praza de operario/a de servizos varios–peón ordinario, dotada coas retribucións establecidas no orzamento municipal. Establécese o sistema de concurso-oposición. A fase de concurso, que se valorará cun máximo de 12 puntos, será previa á de oposición e nela valoraranse os seguintes méritos: Estes méritos acreditaranse con certificación expedida polo secretario do concello no que se prestaron os servizos. Este mérito acreditarase coa fotocopia autenticada do carné de conducir. Pola realización de cursos de formación, cun mínimo de cen horas de duración, directamente relacionados ou vinculados, a xuízo do órgano de selección, có contido do programa da convocatoria (Base cinco) outorgaranse 0,50 puntos por cada cen horas de cursos realizados. Puntuación máxima que se pode acadar neste apartado 3,00 puntos. Estes méritos acreditaranse mediante orixinal ou fotocopia debidamente compulsada dos títulos correspondentes. Este mérito acreditarase mediante orixinal ou fotocopia debidamente compulsada do título correspondente. Este mérito acreditarase mediante orixinal ou fotocopia debidamente compulsada do título correspondente. Ademais das condicións xerais sinaladas na base cuarta das bases xerais, os/as aspirantes deberán posuír o Certificado de Escolaridade-Estudos Primarios e permiso de condución Clase B. En orde a comprobar a idoneidade dos candidatos a realización das probas será obrigatoria e eliminatoria, cualificándose ata un máximo de 10 puntos cada exercicio, sendo eliminados os aspirantes que non alcancen un mínimo de 5 puntos, agás no exame de galego que non será eliminatorio e se cualificará cun máximo de 2 puntos. A puntuación de cada un dos exercidos determinarase calculando a media aritmética das puntuacións outorgadas por cada un dos membros do Tribunal. A puntuación máxima nesta fase será de 22 puntos. A fase de oposición constará dos seguintes exercicios: Consistirá en contestar por escrito a un cuestionario, tipo test, de 20 preguntas con respostas alternativas baseadas no contido do programa da convocatoria durante un tempo de 30 minutos. Cualificarase de 0 a 10 puntos, sendo necesario obter unha cualificación mínima de 5 puntos para aprobar. Consistirá na realización dun exercicio práctico para comprobar a disposición, coñecemento e manexo de ferramentas, maquinarias e demais utensilios que se utilizan nos distintos oficios e servizos municipais e relacionado co contido do programa no tempo que marque o tribunal. Cualificarase de 0 a l0 puntos, sendo necesario obter unha cualificación mínima de 5 puntos para aprobar. Obrigatorio, aínda que non eliminatorio. Consistirá na tradución ao galego dun texto escrito en castelán, que decidirá órgano de selección inmediatamente antes do inicio da proba, e avaliarase de 0 a 2 puntos. O aspirante que non obtivese 1 punto como mínimo nesta proba deberá participar no primeiro curso de idioma galego que realice a Administración autonómica (Consellería de Política Lingüística ou organismo autonómico competente) a fin de obter a debida capacitación. Estarán exentos da realización deste exercicio os/as aspirantes que na solicitude de admisión ao proceso selectivo acrediten posuír o diploma de CELGA 2, aos que se lle asignarán os 2 puntos. Tema 1. A Constitución Española, estrutura. Dereitos e deberes fundamentais. Tema 2. O estatuto de Autonomía de Galicia. Tema 3. O Municipio. Territorio, poboación, organización e competencias. Coñecemento do termo municipal de Fornelos de Montes. Tema 4. Coñecemento xeral dos bens e servizos municipais e da organización do traballo no Concello de Fornelos de Montes. Tema 5. O servizo de recollida de lixo. Normativa e coidados do camión de recollida de lixo, A organización do servizo en Fornelos de Montes. Tema 6. O servizo municipal de abastecemento de augas e rede de sumidoiros. O mantemento e reparación das redes de augas e sumidoiros do Concello de Fornelos de Montes. Tema 7. O parque móbil municipal do Concello de Fornelos de Montes. Tema 8. Coñecementos básicos dos traballos que realiza un operario nos distintos oficios e servizos municipais. Descrición, características e aplicacións das distintas ferramentas, maquinarias e demais utensilios que se utilizan nos distintos oficios e servizos municipais. Tema 9. Principios básicos de seguridade e riscos máis habituais dos operarios de servizos varios. Tema 10. Mantemento e conservación de parques e xardíns, espazos naturais e mobiliario urbano, rúas, prazas e estradas. D./Dª., con DNI., e domicilio a efectos de notificacións en., da localidade de. Código Postal………. e nº de teléfono. EXPON.—Que sendo convocadas as probas selectivas para a provisión mediante promoción interna polo procedemento de oposición restrinxida dunha praza de traballador/a social vacante no cadro de persoal funcionario do Concello de Fornelos de Montes, encadrada na escala de Administración Especial, Subescala Técnica, Subgrupo A2, e coñecendo e aceptando as Bases que regulan o procedemento selectivo, MANIFESTA.—Que reúne todas e cada unha das condicións que se esixen nas Bases da convocatoria, presentando a seguinte documentación: Así mesmo, DECLARA, posuír capacidade funcional para o desempeño das tarefas do posto de traballo e non ter sido separado/a, mediante expediente disciplinario, do servizo de ningunha Administración Pública, nin atoparse inhabilitado para o exercicio de funcións públicas por sentencia firme. E comprométese, no caso de ser seleccionado/a, a presenta-lo correspondente certificado médico. SOLICITA sexa admitido/a para tomar parte no proceso selectivo para cubrir en propiedade dita praza de traballador/a social, encadrada na escala de Administración Especial, Subescala Técnica, Subgrupo A2, coa exención do exame de galego, no caso de ter acreditado a posesión do nivel de coñecemento do idioma galego de Celga 4 ou equivalente. Fornelos de Montes, ____ de___________ 2018 Asdo. D./Dª., con DNI., e domicilio a efectos de notificacións en., da localidade de. Código Postal………. e nº de teléfono. EXPON.—Que sendo convocadas as probas selectivas para a provisión mediante concurso-oposición libre dunha praza de operario/a de servizos varios – peón ordinario vacante no cadro de persoal laboral fixo do Concello de Fornelos de Montes, e coñecendo e aceptando as Bases que regulan o procedemento selectivo, MANIFESTA.—Que reúne todas e cada unha das condicións que se esixen nas Bases da convocatoria, presentando a seguinte documentación: Así mesmo, DECLARA, posuír capacidade funcional para o desempeño das tarefas do posto de traballo e non ter sido separado/a, mediante expediente disciplinario, do servizo de ningunha Administración Pública, nin atoparse inhabilitado para o exercicio de funcións públicas por sentencia firme. E comprométese, no caso de ser seleccionado/a, a presenta-lo correspondente certificado médico. SOLICITA sexa admitido/a para tomar parte no concurso-oposición para cubrir en propiedade dita praza de operario/a de servizos varios – peón ordinario, coa exención do exame de galego, no caso de ter acreditado a posesión do nivel de coñecemento do idioma galego de Celga 2 ou equivalente. Fornelos de Montes, ____ de___________ 2018 Asdo.” Fornelos de Montes, 29 de novembro do 201 8.—O ALCALDE, Emiliano Lage Rodríguez.